Miinile Tale 


de Adrian Dragan 


Patria noasträ este cu adevärat in altä parte. Noi nu suntem de aici - pentru 
aceasta dau in egalä másurá marturie fericirea si nefericirea noasträ. Ecstasie, 
numit "din Trapezunt", si-a tráit viata parcá pentru a ilustra acest adevär atit de 
simplu. Lumea, fara a fi neaparat rea, nu este acasa. 


In lume a intrat intr-un chip ciudat viitorul cartograf al fericirii si delirului. Mama 
sa era o frumoasä calugarita din Manastirea Schimbarii la Fata din Antiohia. Si 
pe cit de frumoasá era maica Eupraxia, pe atit era de cuvioasa si dedicatá 
singurului tel al vietii monahicesti: Intilnirea cu Cel Nenumit. Era atit de 
frumoasä incit se spunea ca ar putea intoarce la Lumina un inger cazut sau ca ar 
putea pierde pe unul dintre Fiii Cerului. Dar aceasta frumusete pentru care 
patimea ascuns nu i-a fost Eupraxiei prilej de pacat. Pintecele ei a rodit ca 
urmare al stravechiului act prin care viata merge inainte si care este privit ca un 
pacat grav pentru cineva care s-a retras din lume pentru dulcele jug, dar desi a 
cunoscut barbatul aceasta nedorita intilnire cu ceea ce unii numesc dragoste 
(caci pentru ea dragostea era altceva) a fost mai degraba accidentala, daca 
putem numi istoria astfel: s-a intimplat atunci cind, dupáa cucerirea stravechii 
cetati de catre Saladin, ostenii acestuia, fara prea mare teama fata de un 
Dumnezeu ce se lasase rastignit, au siluit pe toate cuvioasele locatare ale 
sfintului locas. Dar asemenea durerii si rusinii, deznadejdea Eupraxiei a fost 
trecatoare: poate pentru ca a inteles in cele din urma ca pacatul nu era al ei sau 
ca acesta era pretul frumusetii cu care Dumnezeu o inzestrase. Asa se face ca s-a 
daruit cu si mai mare fervoare Mirelui Ceresc. Si-a impus posturi atit de grele, in 
timpul carora nu adormea decit atunci cind se prabusea pe jos de oboseala si nu 
minca decit atunci cind dintii i se infigeau cu pofta in buze, incit duhovnicul 
comunitatii se temea ca nu cumva fiica sa spirituala sa nu fi cazut in pacat, 
incercind prin greaua nevointa ce si-o impusese sa fringa mladita ce incepuse sa 
rodeasca din tulpina ei, sa inabuse firul acela de viata ce susura tainic in adincul 
ei. Ingrijorarii Párintelui, Eupraxia i-a raspuns ca nu intelege ca ceva, orice, sá o 
poata rapi caii ei; ca oricite capcane si laturi si nenorociri i-ar scoate lumea in 
cale, nimic din acestea nu o va putea opri din drumul ei catre Dumnezeu. In 
zadar a incercat Parintele sá o convinga ca rodul pintecelui ei nu li este spre 
rusine si ca desi nu si l-a dorit, poate fi chiar un dar - vorbe la care Eupraxia a 
observat ca este foarte posibil sa fie vorba de un dar, ma intreb insa, Parinte, de 
la cine este acest dar, caci nu pot crede ca Dumnezeu nu ar fi putut gasi alta cale 
de a-mi face cadouri... 


Necunoscute sunt caile Lui, cu adevarat, si Eupraxia a urmat-o pe singura pe 
care o ştia si care era chiar singura care, credea ea, duce la Dinsul. In cîteva 

